CELEX: 62015TN0506
Language: fi
Date: 2015-08-29 00:00:00
Title: Asia T-506/15: Kanne 29.8.2015 – Helleenien tasavalta v. komissio

9.11.2015   
            
            
               FI
            
            
               Euroopan unionin virallinen lehti
            
            
               C 371/28
            
         Kanne 29.8.2015 – Helleenien tasavalta v. komissio
   (Asia T-506/15)
   (2015/C 371/31)
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: G. Kanellopoulos, E. Leftheriotou, O. Tsirkinidou ja A.-E. Vasilopoulou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 22.6.2015 tehdyn komission täytäntöönpanopäätöksen (EU) 2015/1999 (tiedoksiannettu numerolla C(2015) 4076) (1) siltä osin kuin siinä jätetään Euroopan unionin rahoituksen ulkopuolelle tietyt menot, jotka on suoritettu tuotannosta irrotettuina suorina tukina hakuvuosina 2009, 2010 ja 2011 ja täydentävien ehtojen mukaisesti hakuvuotena 2011, sekä sen vuoksi, että komissio ei ole maksanut Helleenien tasavallalle 1 0 4 60  620,42 euron summaa 6.11.2014 annetun tuomion Kreikka v. komissio (T-632/11, EU:T:2014:934) täytäntöönpanemiseksi kannekirjelmässä asian käsittelyn aiemmista vaiheista ja kumoamisperusteista esitetyn mukaisesti, ja
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   Erityisesti tuotannosta irrotettujen suorien tukien järjestelmän yhteydessä määrätyn rahoitusoikaisun osalta Helleenien tasavalta esittää neljä kumoamisperustetta.
   
               1)
            
            
               Ensimmäinen kanneperuste esitetään sen 25 prosentin kiinteän oikaisun osalta, joka on määrätty pysyvien laidunten määrittämisessä ja valvonnassa vuosina 2009, 2010 ja 2011 olleiden heikkouksien vuoksi, ja se koskee asetuksen N:o 796/2004 (2) 2 artiklan 2 kohdan (sittemmin asetuksen N:o 1120/2009 (3) 2 artiklan c alakohdan) virheellistä tulkintaa ja soveltamista.
            
         
               2)
            
            
               Toinen kanneperuste esitetään myös sen 25 prosentin kiinteän oikaisun osalta, joka on määrätty pysyvien laidunten määrittämisessä ja valvonnassa vuosina 2009, 2010 ja 2011 olleiden heikkouksien vuoksi, ja se koskee 25 prosentin oikaisun määräämisedellytyksistä annettujen suuntaviivojen virheellistä tulkintaa ja soveltamista – perustelujen puuttuminen – komission harkintavallan rajojen ylittäminen ja suhteellisuusperiaatteen loukkaaminen.
            
         
               3)
            
            
               Kolmas kanneperuste esitetään sen 5 prosentin oikaisun osalta, joka on määrätty maatalouslohkojen tunnistamisjärjestelmässä (LPIS-järjestelmä) sen ensimmäisenä soveltamisvuotena (2009) olleiden puutteiden vuoksi, ja se koskee suuntaviivojen virheellistä tulkintaa ja soveltamista – komission harkintavallan rajojen ylittäminen ja suhteellisuusperiaatteen loukkaaminen.
            
         
               4)
            
            
               Neljäs kanneperuste esitetään niiden oikaisujen osalta, jotka on määrätty paikalla tehdyissä tarkastuksissa ilmenneiden puutteiden vuoksi, ja tarkemmin sanoen 2 prosentin oikaisun yhteydessä, joka on määrätty hakuvuotta 2010 koskevan tehottoman riskianalyysin vuoksi, ja se koskee asetuksen N:o 1122/2009 (4) 31 artiklan 2 kohdan ja asetuksen N:o 796/2004 27 artiklan virheellistä tulkintaa ja soveltamista – luottamuksensuojan periaatteen loukkaaminen.
               Lisäksi riidanalaisen täytäntöönpanopäätöksen muiden riitautettujen lukujen osalta Helleenien tasavalta vetoaa kahteen seuraavaan kumoamisperusteeseen:
            
         
               5)
            
            
               Viides kanneperuste koskee 2 prosentin kiinteää oikaisua, joka on määrätty täydentävien ehtojen järjestelmän puitteissa hakuvuodelle 2011 ja joka koskee asetuksen N:o 885/2006 (5) 11 artiklan ja asetuksen N:o 1290/2005 (6) 31 artiklan virheellistä tulkintaa ja soveltamista – riittämättömät perustelut – tosiseikkoja koskeva virhe hakuvuotta 2011 koskevan 2 prosentin kiinteän oikaisun osalta.
            
         
               6)
            
            
               Kuudes kanneperuste koskee summaa, joka on palautettava Helleenien tasavallalle 6.11.2014 annetun tuomion Kreikka v. komissio (T-632/11, EU:T:2014:934) täytäntöön panemiseksi, ja se perustuu SEUT 266 ja SEUT 280 artiklan rikkomiseen – nämä määräykset koskevat komission velvollisuutta toteuttaa toimenpiteet Euroopan unionin tuomioistuimen tuomion täytäntöön panemiseksi – ja sitä koskevien perustelujen puuttumista, miksei Helleenien tasavallalle ole maksettu 1 0 4 60  620,42 euron summaa edellä mainitun unionin yleisen tuomioistuimen tuomion perusteella.
            
         
      (1)  EUVL L 182, s. 39.
   
      (2)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annettu komission asetus (EY) N:o 796/2004 (EUVL L 141, s. 18).
   
      (3)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 III osastossa säädetyn tilatukijärjestelmän täytäntöönpanoa koskevista yksityiskohtaisista säännöistä 29.10.2009 annettu komission asetus (EY) N:o 1120/2009 (EUVL L 316, s. 1).
   
      (4)  Neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta 30.11.2009 annettu komission asetus (EY) N:o 1122/2009 (EUVL L 316, s. 65).
   
      (5)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annettu komission asetus (EY) N:o 885/2006 (EUVL L 171, s. 90).
   
      (6)  Yhteisen maatalouspolitiikan rahoituksesta 21.6.2005 annettu neuvoston asetus (EY) N:o 1290/2005 (EUVL L 209, s. 1).